# კუკიშ კოკეფი

| კუკიშ კოკეფი* ინგლ. Cook Islands კუკიშ კოკეფიშ მაორ. Kūki 'Airani ტონგრვ. Kūki Airani

კუკიშ კოკეფი |
| --- |
|

|  |  |
| --- | --- |
|  |  |
|  |  |

 |
| **ჰიმნი:**„Te Atua mou ē“ (მაორი) „ღორონთ ემეთ რე“  |
| **ომაფე ჰიმნი** „God Save the King“  |
|  |
| **სტატუსი** | ახალ ზელანდიაშ ომაფე |
| **ნანანოღა** დო უკაბეტაშ ნოღა
  | ავარუა
-12.2,-159.76666712°12′ ობჟ. გ. 159°46′ ბჟად. გ.﻿ / ﻿ |
| ოფიციალურ ნინა | * ინგლისური
* კუკიშ კოკეფიშ მაორული (თინეფს შქას პუკაპუკანური)
 |
| ორაგადე ნინეფი | * ინგლისური (86.4%)
* კუკიშ კოკეფიშ მაორული (76.2%)
* შხვა (8.3%)
 |
| **ეთნიკური ბუნეფი** (2016) | * 78.2% კუკიშ კოკაეფიშ მაორეფი
* 7.6% გვერდო მაორეფი
* 14.2% შხვა
 |
| თარობა | უნიტარულ კონსტიტუციურ მონარქია |
|  -  | მაფა | ჩარლზ III |
|  -  | მაფაშ წჷმმარინაფალი | სერ ტომ მარსტერსი |
|  -  | პრემიერ-მინისტრი | მარკ ბრაუნი |
| კანონმადვალუ ორგანო | პარლამენტი |
| დუდიშული ასოცირაფა ახალ ზელანდიაწკჷმა |
|  -  | დუდგამაგალა | 4 მარაშინათუთა, 1965  |
|  -  | გოეროშე ზოხორინალაშ აღიარაფა ერეფოშქაშე ურთიართობეფს | 1992  |
| ფართობი |
|  -  | გვალო | 236.7 კმ2  |
| მახორობა |
|  -  | 2021 ეჭარუა | 15.040 (223-ა) |
|  -  | მეჭედალა | 63.3 ადამ/კმ2 (138-ო) |
|  ვალუტა | ახალზელანდიური დოლარი (NZ$) კუკიშ კოკეფიშ დოლარი (`NZD`) |
| ბორჯიშ ორტყაფუ | UTC-10:00  |
| ოტელეფონე კოდი | +682 |
| კუკიშ კოკეფიშ ინტერაქტიულ რუკა |

**კუკიშ კოკეფი**(კუკიშ კოკეფიშ მაორ. Kūki ‘Airani; ტონგრვ. Kūki Airani) — კოკ სახენწჷფო პოლინეზიას, ოკიანეთიშ ნორთის, რჩქალ ოკიანეშ ობჟათეშე. აკმოდირთუ 15 კოკშე, ნამუშ ედომუშამ ფართობ რე 236.7კმ2. კუკიშ კოკეფიშ ექსკლუზიურ ეკონომიკურ ზონაშა (EEZ) მიშმურს 1,960,027კმ2. ნანანოღა რე ავარუა, ნამუთ იდვალუაფუ თარ კოკ რაროტონგას.

კუკიშ კოკეფი დუდგამაგე რე ახალ ზელანდიაწკჷმა დუდიშულ ასოციაციათ. XXI ოშწანურაშ დაჭყაფუშე, კუკიშ კოკეფი მანჯენს მუშ დუდიშულ გალენურ დო ოურდუმე პოლიტიკას, თაშნეშე უღჷ დორხველ საბაჷო წესეფი. მუჭოთ რჩქალ ოკინაეშ კოკეფიშ ფორუმიშ მაკათურ ქიანეფსჷნ, კუკიშ კოკეფსჷთ ვა ჸუნს ოურდუმე აკოანჯარაფილ ნძალეფი, მარა კუკიშ კოკეფიშ პოლიციას უღჷ Guardian-იშ კლასიშ საპარტულო ხვამარდეფი, CIPPB Te Kukupa II, ნამუთ ავსტრალიაქ გინოჩჷ კოკეფიშ ტერიტორიულ წყარეფიშ პატრულირებაშო. ეკონია ვითწანურეფიშ განწეხანს, კუკიშ კოკეფქ ხოლო უმოს დუდგამაგელ დო ზოხორინელ გალენურ პოლიტიკას მანჯენს, აიწორო კუკიშ კოკეფიშ მენმოღალე ჰენრი პუნა, 2021 -2024 წანეფს რჩქალ ოკიანეშ კოკეფიშ ფორუმიშ გენერალურ მელამოსეშ პოსტის იკენდჷ. კუკიშ კოკალეფიშ უმენტაშობას უღჷ ახალ ზელანდიაშ მენმოღალობა, თაშნეშე კუკიშ კოკეფიშ მენმოღალეშ სტატუსი, ნამუთ ვეგჷნმიაჩამუ ახალ ზელანდიაშ შხვა მენმოღალეეფს. 1980 წანაშე, კუკიშ კოკეფი, კინოხ ჩინებულ ობჟათე რჩქალ ოკიანეშ კომისიაშ დო ასეშო ჯოხოდვალირ რჩქალ ოკიანეშ ჯარალუაშ აქტიურ მაკათურ რე.

კუკიშ კოკეფიშ თარ დოხორელ პუნქტეფი რაროტონგას რე (10,863 ადამიერი, 2021 წანა), თაშნეშე თაქ იდვალუაფუ რაროტონგაშ ერეფოშქაშე აეროპორტი, ნამუთ ქიანაშ თარ ერეფოშქაშე ფარდიკარ რე. 2021 წანაშ ეჭარუაშ მუნაჩემეფით, მახორობაშ ართამ მუდანობა 14 987 ადამიერს აკმადგინანდჷ. ახალ ზელანდიას დო ავსტრალიას თაშნეშე ოხორანა კუკიშ კოკეფიშ მახორუეფიშ კაბეტ მუდანობა: 2018 წანაშ ახალ ზელანდიაშ ეჭარუაშ მუნაჩემეფით, 80 532 ადამიერქ მუნეფიშ დუდ კუკიშ კოკეფიშ მახორუეფო ვარ-და კუკიშ კოკეფიშ გოჭყაფაშ მოღვენო ჯოხოგიდვეს. ავსტრალიაშ მახორობაშ უახალაშ ეჭარუაშ მუნაჩემეფით, ავსტრალიას კუკიშ კოკეფიშ 28 000 ჯინჯარ ოხორანს, ნამუეფშე ბრელს ავსტრალიაშ მენმოღალობა უღჷ. 2018 წანას კოკეფს 168 000-შე უმოს ვიზიტორიშ მუდანობათ, ტურიზმი ქიანაშ თარ ინდუსტრია დო ეკონომიკაშ დუდ ელემენტ რე, ნამუთ ოფშორულ საბანკო საქვარუას, მირგატიშ მოპალუას, ზუღაშ პროდუქტეფიშ დო ხილიშ ექსპორტის უწორუანს.

## სქოლიო

|  |  |
| --- | --- |
|  |  *ათე სტატია **მერკე** რე. თქვა შეგილებუნა ქიმეხვარათ ვიკიპედიას დო გაგშათინათ დო გახვეიანათინ.* |